b'\n_START_ARTICLE_\nJakob Bernard\n_START_SECTION_\n\xc5\xbdivljejepis\n_START_PARAGRAPH_\nJakob Bernard je bil rezervni \xc4\x8dastnik v vojski Kraljevine Jugoslavije. Partizanom se je pridru\xc5\xbeil junija 1941 na Jelovici in postal voja\xc5\xa1ki svetovalec v Cankarjevem bataljonu, nato pa komandir Jelov\xc5\xa1ke \xc4\x8dete. Sodeloval je v mnogih bojih in akcijah na Jelovici in okolici Bleda, v Zapu\xc5\xbeah, nadalje v Sel\xc5\xa1ki dolini in pri napadu na \xc5\xa1kofjelo\xc5\xa1ke zapore. Postal je komandir 2. \xc4\x8dete Cankarjevega bataljona in sodeloval pri uni\xc4\x8denju voda 181. nem\xc5\xa1kega rezervnega policijskaga bataljona v Rovtah med decembrsko vstajo ter obrambnih bojih v Poljanski dolini in Dra\xc5\xbego\xc5\xa1ah. Po razdelitvi Cankarjevega bataljona je postal komandir Sel\xc5\xa1ke \xc4\x8dete. V boju z nem\xc5\xa1ko smu\xc4\x8darsko patruljo je bil ranjen. V bojazni, da ga sovra\xc5\xbenik ne ujame, se je sam ustrelil.'